Küldetésnyilatkozat

A Széchenyi István Egyetem Egyetemi Könyvtára a régió egyik legjelentősebb, legmodernebb felsőoktatási és nyilvános információs központja. A felhasználók elégedettsége érdekében az aktuális jogszabályokhoz, hazai és nemzetközi trendekhez alkalmazkodva fejleszti szolgáltatásait. Oktató, információközvetítő és szolgáltató tevékenységével támogatja az egyetemen folyó műszaki, gazdasági, jogi, egészségügyi, szociális és művészeti képzéseket. A tudásalapú társadalom alapintézményeként mindenki számára egyenlő eséllyel biztosítja a hozzáférést magas szintű, többnyelvű szakirodalmi és egyéb forrásokhoz segítve az egész életen át tartó tanulást és művelődést. Könyvtárunk - mint nyitott szolgáltató hely- küldetését a folyamatosan bővülő hagyományos és digitális dokumentumállományával, fejlett infrastruktúrájával, a használói igények minőségi kiszolgálásával, a munkatársak korszerű szakmai felkészültségével valósítja meg.